زانکۆی بۆستن

زانکۆی بۆستن (بە ئینگلیزی: Boston University) زانکۆیەکی تایبەتی توێژینەوەیە لە شاری بۆستن لە ویلایەتی ماساچووسیتس. لە ساڵی ١٨٣٩ لەلایەن کۆمەڵێک لە میتۆدیستەکانی بۆستنەوە دامەزراوە کە کەمپی ڕەسەنی لە شاری نیوبێری لە ویلایەتی ڤێرمۆنت بوو، پێش ئەوەی لە ساڵی ١٨٦٩ بیگوازنەوە بۆ بۆستن. ھەروەھا زانکۆکە ئەندامی کۆمەڵەی بۆستنە بۆ خوێندنی باڵا و کۆمەڵەی زانکۆکانی ئەمریکا.

زانکۆکە بێلایەنە، ھەرچەندە پەیوەندی مێژوویی خۆی لەگەڵ کڵێسای میتۆدی یەکگرتوو دەپارێزێت.زانکۆکە زیاتر لە ٤ ھەزار ئەندام و نزیکەی ٣٤ ھەزار خوێندکاری ھەیە و یەکێکە لە گەورەترین زانکۆکانی بۆستن زانکۆکە بڕوانامەی بەکالۆریۆس، ماستەر، دکتۆرا، و بڕوانامەی پزیشکی ددان، بازرگانی و یاسا لە ڕێگەی ١٧ قوتابخانە و کۆلێژ لە سێ کەمپی شارەکاندا پێشکەش دەکات

 ڕیزبەندی 
لە ڕیزبەندی زانکۆکانی جیھان QS لە ساڵی ٢٠٢٠، زانکۆی بۆستن لە پلەی ٩٨ی جیھان و ٢٩ی ئەمریکایە. ھەروەھا لە ڕیزبەندی پەیمانگای تایمز لە ساڵی ٢٠٢٠ ئەم زانکۆیە لە ڕیزبەندی ٦١ی زانکۆکانی جیھاندا بوو.

 پەروەردە و توێژینەوە 
پێکھاتەی ڕەگەزی زانکۆی بۆستن ٥٠٪،٦ سپی پێست و ١٤٪ ئاسیایی و ١١٪،٦ خوێندکاری نێودەوڵەتی و ٨٪،٦ ئیسپانی و ٣٪،٢ ڕەش پێستە. لە کۆی ئەو خوێندکارە نێودەوڵەتیانەی کە لە پاییزی ٢٠١٥دا ناویان تۆمار کردووە، ٤٣٪ خەڵکی کۆماری گەلی چین، و ٩٪ لە ھیندستان، و ٥٪ لە کۆماری کۆریا، ٥٪ لە سعودیە، ٤٪ لە کەنەدا، ٤٪ لە کۆماری چین بوون، ٢٪ لە تورکیاوە، و ١٪ ی لە وڵاتانی تر بوون. لە ٣٩٪ی خوێندکارە نێودەوڵەتییەکان خوێندنی بەکالۆریۆسیان خوێندووە، و لە ٣٧٪یان خوێندنی باڵایان خوێندووە، و لە ٢٣٪ش خولی دیکەیان خوێندووە. ھەروەھا زانکۆی بۆستن ڕای گەیاندووە کە زۆرترین ژمارەی خوێندکاری جوو لە ئەمریکادا ھەیە، لە دوای زانکۆی نیویۆرکەوە، کە نزیکەی ٣ ھەزار خوێندکار، واتە نزیکەی ١٥٪ جوو بوون.

لە پاییزی ساڵی ٢٠١٨دا، بە گشتی ٦٤٬٤٧٣ داواکار داواکارییان پێشکەش کردووە بۆ خوێندکارانی قۆناغی یەکەم، و ١٤٬١٨٤ داواکار وەرگیراون، کە ڕێژەی وەرگرتنی ٢٢٪ دەکات.

 کەمپی زانکۆ 
وێنۆک|پۆلی تەندروستی گشتی زانکۆی بۆستن ھۆڵی تالبۆت
کەمپی سەرەکی زانکۆی بۆستن بەدرێژایی کەناری ڕووباری چارڵز دروست کراوە. پردی زانکۆی بۆستن کە بەسەر ڕووباری چارڵز درێژ دەبێتەوە، کەمپەکە دابەش دەکات بۆ کەمپی سەرەکی کە زۆربەی ھۆڵەکانی وانەوتنەوەکانی تێدایە و کەمپی ڕۆژاوا کە ھۆڵی وەرزشی تێدایە. لە ئەنجامی بەردەوامی فراوانکردنی کەمپەکە، کەمپی چارڵز ڕیڤەر بینای تەلارسازی ھەمەچەشنی تێدا دروست کراوە.

 بەستەرە دەرەکییەکان 
 ماڵپەڕی فەرمی
 ڕۆژنامەی برینک، ھەواڵی توێژینەوەی زانکۆی بۆستن

 سەرچاوەکان